Laura G. Latasa

Laura Gómez Latasa (Bilbo, Bizkaia) dantzaria eta dantza-irakaslea da, bitartekari lanean dihardu.

 Bizitza 
Bilbon jaio zen eta Euskadiko Dantzako Goi Mailako Eskolan (Dantzerti) hasi zen ikasten. 2 urte igaro ondoren, Sevillara joan zen formakuntzarekin jarraitzeko Centro Andaluz de Danza-n. 2020an Dantzaz konpainiako partaide izateko aukera izan zuen. Bertan, hiru urtetan zehar zenbait sorkuntza prozesutan parte hartu zuen eta hainbat koreograforekin lan egin zuen, hala nola, Gil Harush, Hilde Koch, Carmen Larraz Elorriaga edota Giovanni Insaudorekin.

 Dantzari 
Dantzari gisa, MDV Danza eta Eva Guerreroren proiektuetan parte hartu ondoren, Iñigo Rementeriarekin batera, bere dantza kolektiboa sortu zuen, Diskordia Kolektiaboa izenekoa. 2021etik Datzaz konpainiako mediazio taldeko partaide izan da, dantza beste testuinguru eta errealitate desberdinetara gerturatuz. Aldi berean, Gizarte Hezkuntza ikasi du UNED unibertsitatean. Ikasketak mediazioak egiteko tresnak aberastu eta hobetzeko balio izan diote. Beste alde batetik, Bilbon, Sevillan eta Donostian dantza klaseak eman ditu hainbat adinetako ikasleei.

Dantzaz taldeko bitartekari lanaz arduratzen den Laura G. Latasa taldeko ditu Antonio Javier Aguilera Rodríguez, Jacopo Bellani, Olatz Egia Cantón, Aitzol Iraola, Joana Ouret eta Yaiza Vela interpreteak, Sofia Alforja Segone  koordinazio arduraduna, Fernando Saenz de Ugarte zuzendari nagusia, Adriana Pous zuzendari artistikoa, Bertha Bermúdez Pascual Proiektuen garapena eta dokumentazioaren arduraduna, Iker Bengotxea Administrazio arloko arduraduna eta Ainhoa Uribarri Komunikazio eta kudeaketa arduraduna. 

Hainbat dantza erakustalditan hartu du parte, besteak beste, 2022ko urtarrilaren 27an Lezon Dantzaz ('Zeta zeta') saioak Andrea Aguado eta Laura G. Latasa koreografoekin. 2024an Kameleoiak gara! Arte biziak. Elektro-festa Performancea emanaldia antolatu zuen Donostiako Tabakaleran Ines DJa musika jartzaile zela.

 Sariak eta aintzatespenak 

 2024ko irailean, DantzaXtrema lehiaketaren irabazleak izan zen Espacio Cinético TaKtá-n Caceresko Navalmoral de la Mata herrian,  Laura G. Latasa & Íñigo Rementeria «Henko» koreografia lanarekin.

 Erreferentziak 

 Kanpo estekak 

Kategoria:Bilbotarrak
Kategoria:Euskal Herriko dantzariak
Kategoria:Emakume dantzariak
Kategoria:Emakume irakasleak
Kategoria:Euskal Herriko irakasleak
Kategoria:Dantza irakasleak